gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt gl gl pt gl gl gl pt gl gl gl gl gl gl gl gl gl gl lt gl gl en gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
O pequeno comercio adáptase á calor e estende o horario de apertura ata a noite - G24
O IPC baixa ao 9 % no mes de setembro
Cada vez máis tendas permanecen pechadas durante as horas centrais e despois abren ata máis tarde
A adaptación do horario comercial á temporada de verán non é de agora. Todos os comercios, sobre todo de téxtil e calzado, adaptan os seus horarios e abren un pouquiño máis tarde polas tardes. Pero estes días de temperaturas extremas, sobre todo nas horas centrais do día, fixeron que sexan moitas máis as tendas que se animan a permanecer pechadas ata ben entrada a tarde e despois estenden o seu horario ata preto das dez da noite.
É o caso de Alicia Rodríguez, propietaria dunha zapatería na zona comercial de Vilagarcía. "É bo para nós e para os clientes", explica.
A presidenta da asociación de comerciantes Zona Aberta, Rocío Louzán, detalla esas adaptacións: "Moitos abren a partir das cinco ou cinco e media e pechan ás nove e media ou mesmo ás dez".
Susana Baúlde é outra das empresarias que se animou a facelo. Na súa lenzaría pódese comprar ata as nove e media da noite. "É o bo que temos no pequeno comercio, a facilidade para adaptarnos ás circunstancias".
Na rúa, hai opinións a favor, pero con matices, sobre todo de quen traballa no sector: "Eu entendo que ás cinco non vas ter ninguén, pero os que traballamos tamén temos dereito a ter vida, e ás nove o que necesitamos é ir coa nosa familia e descansar".
A maior parte destas flexibilizacións horarias danse en pequenos negocios de téxtil e calzado, pero tamén hai grandes cadeas de distribución alimentaria que estenden o horario de peche en zonas de praia.
O mercado vigués de Teis, escaparate do mexillón de Galicia
'Mercar no teu comercio ten premio', establecementos de proximidade recompensan os clientes
Volven os bonos para incentivar as compras no comercio local
A inflación fai que os consumidores reduzan o gasto en roupa e calzado
Contido con Xeográficas Galicia .
O futuro do turismo termal, a debate en Ourense
Paciencia: "Teño máis ganas ca ninguén de triunfar no Celta"
Sae do estaleiro vigués de ARMON o primeiro transbordador libre de emisións
O 56 % dos consumidores recoñece e identifica os alimentos ecolóxicos
Síguenos en redes sociais
Aviso legal e Política de Privacidade